text: “ Rikala ngamarginin jalan Kumbakarna utawi pasar Wangaya Denpasar nepas ring jembatan sisi kauh, akéh sane kacingak ngaturang sembah pangubakti saha ngaturang rarapan. Pelinggih Ida Ratu Niang Sakti, punika sane lumrah kabaosang para janané kapercaya prasida ngamolihang unteng tetujon sane kaaptiang minakadi jodoh, kesembuhan, keturunan, pekaryan, saha tamba giat (jerawat)”
text: #000001
text: Bali pinaka pulo sanè adi luhung wibuh ring kawèntenan budaya, adat, miwah tradisi lan kaunikan sané marupa taksu. Pulau seribu pura kasumbung olih parajana sami. Boya je wargi saking Dènpasar lan pedagang pasar Wangaya sanè jemet ngaturang sembah pangubakti utawi ngaturang rarapan, gatra indik palinggih sanè marupa arca anak lingsir malinggih saha tangan amustikarana sampun kajanaloka ngantos ke mancanegara.
text: #000002
text: Turah Belanda punika sapannyane sarahina polih amongan nyukat genah sanè pacang kamargiang upakara punika minakadi, genah gambelan, piadnyan, genah pamiosan miwah sajangkepnyanè akèh para pengayah saha nedunang Ida Peranda Bajing saking geria Kesiman kaaksi anak lingsir malancaran ring genahè punika “Icen ida rarapan mangda nènten ngrudek karyane, mangda ida mawali,” baos ida Peranda majeng Turah, Reditè Umanis Merakih (30/5).
text: #000004
text: Lantur Turah, sanè tangkil meriki ke palinggih Ratu Niang nènten umat Hindu kèmanten umat tiosan akèh taler sanè rauh minakadi Kristen, Muslim, Budha sanè rauh saking tanah jawi utawi sampun jenek iriki.
text: #000007
text: “Titiang nènten ngwatesin umat ngaturang sembah pangubakti iriki, titiang ngicènin manut kayun lan bhakti soang-soang,” baosnyanè sada dabdab alon.
text: #000008
text: Sinar suci taksu sanè kepancerang prasida nudut pikayun para umat, rasa kedeh lan kadaut rauh nangkil ring genah pelinggih ida. Akèh golongan saking makudang jagat rauh pedek tangkil manut daging pikayun miwah prarabdan ida minakadi polisi, guru, para yowana, para sisya, pegawai, pedagang, para norma nglungsur waranugrahan ida iriki.
text: #000009
text: Ring sor taler wènten palinggih padma sanè marupa Taman Bèji sanè mapaiketan sareng pelinggih Ratu Niang pinaka genah pasiraman ida. “Cening palinggih nira ring betèn tirtanè luwihing ida peranda ring geria,” baos Turah bisaman ida.
text: #000012
text: Palinggih punika kasuciang pinaka genah malukat lan nglungsur tamba majeng sanè sungkan ketlantarang antuk Turah. Yadiastun nènten nguncarang japa mantra sakadi pemangku siosan, nanging indik pamargi punika danè setata antar paripurna rikala matetamban. Napi je sanè wènten ring pantaraning parhyangan luirè endut, nyanyad, lekesan, lumut prasida manados tamba sanè luwih utama sanè prasida ngawè seger sanè mapinunas
text: #000013